আগেই উল্লেখ করেছি। একালের, এবং বিশেষ করে সাম্প্রতিক ধারার কবিতায় প্রাধান্য প্রকারণিক অভিনবত্বের। সেদিকে আকর্ষণ সববয়সী কবিদের, তবে বিশেষ করে তা তরুণদের। যেমন শব্দ ব্যবহারে তেমনি উপমা প্রতীক ও চিত্রকল্পে। জুননু রাইনের কবিতায় বিষয় ও প্রকারণের সামঞ্জস্যপূর্ণ প্রকাশের মধ্যে বিশিষ্ট হয়ে উঠেছে সহজ ও চলতি শব্দের আটপৌরে ব্যবহারের অভিনবত্বে। ঠিক এ ধরনের অভিনবত্ব, বিশেষ করে শব্দের দেহাতি ব্যবহার সমকালীন কবিতায় আমার চোখে পড়েনি।